b'\n_START_ARTICLE_\nAlgimantas A\xc5\xbeusienis\n_START_PARAGRAPH_\nAlgimantas A\xc5\xbeusienis (g. 1930 m. sausio 17 d. Akmeniuose, Suba\xc4\x8diaus vals\xc4\x8dius, dab. Panev\xc4\x97\xc5\xbeio raj.) \xe2\x80\x93 Lietuvos astrofizikas, gamtos moksl\xc5\xb3 daktaras.\n_START_SECTION_\nBiografija\n_START_PARAGRAPH_\nMok\xc4\x97si Suba\xc4\x8diaus pradin\xc4\x97je ir vidurin\xc4\x97je mokyklose. 1955 m. baig\xc4\x97 Vilniaus universiteto Fizikos ir matematikos fakultet\xc4\x85. 1955\xe2\x80\x931957 m. Vilniaus pedagoginio instituto Teorin\xc4\x97s fizikos katedros asistentas, 1957\xe2\x80\x931960 m. \xe2\x80\x93 Fizikos ir matematikos instituto aspirantas. 1967 m. apgyn\xc4\x97 daktaro disertacij\xc4\x85 tema \xe2\x80\x9eUBV parametr\xc5\xb3 s\xc4\x85ry\xc5\xa1i\xc5\xb3 su kai kuriomis sistemomis tyrimas\xe2\x80\x9c._NEWLINE_Nuo 1960 m. Vilniaus pedagoginio instituto (nuo 1992 m. Vilniaus pedagoginio universiteto) vyr. d\xc4\x97stytojas, nuo 1969 m. docentas. 1975\xe2\x80\x931980 m. Teorin\xc4\x97s fizikos katedros, 1981\xe2\x80\x931987 m. Bendrosios fizikos katedros, o 1988\xe2\x80\x931997 m. Vilniaus pedagoginio universiteto Teorin\xc4\x97s fizikos katedros ved\xc4\x97jas. Nuo 1997 m. Teorin\xc4\x97s fizikos ir astronomijos instituto Planetariumo direktorius._NEWLINE_1960-1972 m. TSRS Moksl\xc5\xb3 akademijos Astronomijos tarybos kintam\xc5\xb3j\xc5\xb3 \xc5\xbevaig\xc5\xbed\xc5\xbei\xc5\xb3 komisijos narys, draugijos \xe2\x80\x9e\xc5\xbdinija\xe2\x80\x9c astronomijos ir kosmonautikos metodin\xc4\x97s grup\xc4\x97s vadovas. 1969\xe2\x80\x931976 m. leidinio \xe2\x80\x9eVilniaus astronomijos observatorijos biuletenis\xe2\x80\x9c redaktorius._NEWLINE_Paskelb\xc4\x97 keliasde\xc5\xa1imt straipsni\xc5\xb3 kintam\xc5\xb3j\xc5\xb3 \xc5\xbevaig\xc5\xbed\xc5\xbei\xc5\xb3, astrofotometrini\xc5\xb3 sistem\xc5\xb3 ir kt. temomis, kelis \xc5\xa1imtus metodini\xc5\xb3 ir mokslo populiarinimo straipsni\xc5\xb3,\n_START_SECTION_\n\xc4\xaevertinimas\n_START_PARAGRAPH_\n1998-2002 m. Vilniaus universiteto Teorin\xc4\x97s fizikos ir astronomijos instituto mokslininkai Mol\xc4\x97t\xc5\xb3 astronomijos observatorijos teleskopais atrado asteroid\xc4\x85 Nr.95593, kur\xc4\xaf pavadino A\xc5\xbeusienio vardu.'